Tun Media

Tun Media er et norsk mediekonsern. Tun Media AS utgir ukeavisen Bondebladet og nettstedet bondebladet.no, fagbladet Norsk Landbruk og nettstedet norsklandbruk.no, magasinet Traktor og nettstedet traktor.no. Tun Media AS eier også AS Nationen, som utgir dagsavisen Nationen og driver nettstedet nationen.no.   

Tun Media ble etablert i 2000. De største eierne er Amedia (66,9%), Norges Bondelag (24,8%) og AS Nord Trøndelag (8%) etter at Tine SA, Nortura SA, Felleskjøpet Agri SA og Landkreditt solgte seg ut i 2021. Administrerende direktør er Lise Vedde-Fjærestad. Styreleder er Anders Møller Opdahl. Tun Media holder til i Schweigaards gate 34 E på Grønland i Oslo.

Referanser

Eksterne lenker 
 
 Nationen.no
 bondebladet.no
 norsklandbruk.no
 traktor.no

Norske medieselskaper
Etableringer i 2000